„Старши юристконсулт”
в отделение „Административно-правно осигуряване и връзки с обществеността”

I. Основни функции и задължения:
1. Да познава в пълен обем документите, регламентиращи дейността на военните формирования, с оглед оказване на съдействие при решаване на казуси.
2. Да съгласува за законосъобразност проектите на административни актове на командира на съответното военно формирование.
3. Да подпомага дейността на началник отделение “Административно-правно осигуряване и връзки с обществеността”, съобразно нормативната база при анализиране на данни, факти и процеси с оглед вземане на оптимални решения.
4. Да дава становища, изготвя и парафира проекти за договори, вътрешни актове и документи, издавани от командира на военно формирование 22320 и подчинените военни формирования във връзка с тяхната законосъобразност.
5. Да осигурява в правно отношение дейността по възлагане на обществени поръчки.
6. Да дава становище при съставяне на актове относно възникване, изменение и прекратяване на трудови правоотношения, при налагане на дисциплинарни наказания, както и по други въпроси от трудовоправен характер.
7. Да представлява процесуално МО, военно формирование 22320 и подчинените му военни формирования по образувани съдебни дела.
8. Да предприема правни действия, свързани със защита интересите на военно формирование 22320, включително иницииране на завеждане на съдебни процедури и изпълнение на съдебни решения.
9. Да изготвя писмени становища по писмени запитвания и жалби от физически и юридически лица, свързани с дейността на военно формирование 22320 и подчинените военни формирования.
10. Участва в комисии за извършване на проверки по сигнали и жалби, дава писмени и/или устни тълкования, консултации и становища, съобразно действащата нормативна уредба.
11. Да оформя своевременно и точно искани отчети.
12. Отговаря за обработването, съхранението и предоставянето на поверената му документация, съгласно правилата на работодателя и закона за защита на личните данни.
13. Своевременно и писмено докладва на началника за административни слабости, пропуски и нарушения.
14. Да изпълнява и други допълнително възложени задачи от командира на военно формирование 22320 и началника на отделение “АПО и ВО”.

II. Изисквания за заемане на длъжността:
1. Образование - висше
2. Минимална образователна-квалификационна степен – магистър
3. Специалност и квалификация – Право.
4. РДКИ - "Поверително"

III. Допълнителна информация за длъжността: 
Размер на заплата за длъжността – 864,34 евро 
Добавка за работа в системата на МО - 32 % от заплатата за длъжност.
Изпитателен срок до 6 месеца.

Допълнителни възнаграждения и социални придобивки.
-  % прослужено време по специалността (след признаване на трудов стаж от работодателя);
-  порционни пари за храна в размер на 153,39 евро;
- пари за представително облекло - определя се със заповед на Министъра на отбраната.

 IV. Необходими документи за кандидатстване.
1. Заявление до командира на военно формирование 22320 – Божурище.
2. Автобиография (CV) с актуален телефон за връзка и e-mail адрес.
3. Копие на диплома за завършено образование.

Документите се подават лично в регистратурата за некласифицирана информация на военно формирование 22320 или на e-mail: rni 22320@armf.bg
[bookmark: _GoBack]Срок за подаване на документите до 13.11.2026 г.
Подборът на кандидатите ще се извърши по документи от работодателя.
Само одобрените кандидати ще бъдат уведомени.

Лицето ще постъпи на работа след проучване и издаване на разрешение за достъп до класифицирана информация ниво „Поверително“ от органите на ДАНС.

Телефон за контакт 0292/28510 и 0292/28511 – подполковник Стоянов.


